
	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Projektā anotācijā ir sniegta informācija attiecībā uz robežpārbaužu ietvaros konstatētajām problēmām, tostarp ģeopolitiskās situācijas kontekstā, vienlaikus  norādot, ka šādu informāciju un viedokli ir sniegusi Iekšlietu ministrija.
Vēršam uzmanību, ka atbilstoši Latvijas Republikas valsts robežas likuma 22. panta ceturtajai daļai robežpārbaudi veic Valsts robežsardzes amatpersonas, savukārt  Valsts robežsardzes likuma 5. panta pirmā daļa nosaka, ka Valsts robežsardze kontrolē, kā tiek ievēroti noteikumi par trešās valsts valstspiederīgo ieceļošanu, uzturēšanos, izceļošanu un tranzītu.
Ņemot vērā minēto, lūdzam projekta anotācijas tekstu  (1.3.sadaļā) aiz vārdiem "Iekšlietu ministrija" papildināt ar vārdiem un iekavām "(Valsts robežsardze)".
 
Piedāvātā redakcija
"Iekšlietu ministrija (Valsts robežsardze)".
	Oļesja Pavļuka (IEM)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Projekta anotācijas 1.3.apakšpunktā ir norādīts: "Regulas (ES) 2016/399 23. panta "a" apakšpunkta "ii" punktu, kas pieļauj tādu pilnvaru īstenošanu, kuras ir līdzvērtīgas robežkontrolei, arī iekšpusē.".
Vēršam uzmanību, ka Eiropas Parlamenta un Padomes 2016. gada 9. marta Regulas (ES) 2016/399 par Savienības Kodeksu par noteikumiem, kas reglamentē personu pārvietošanos pār robežām (Šengenas Robežu kodekss) 23. panta "a" apakšpunkta "ii" punkts nosaka, ka robežkontroles neesamība pie iekšējām robežām neietekmē dalībvalstu tādu kompetento iestāžu policijas vai citu publisko pilnvaru īstenošanu to teritorijā, tostarp to iekšējās pierobežas teritorijās, kas tām piešķirtas saskaņā ar valsts tiesību aktiem, ja vien minēto pilnvaru īstenošana iedarbības ziņā nav līdzvērtīga robežpārbaudēm.
Tātad Regulā (ES) 2016/399 ir īpaši uzsvērts, ka šādas pārbaudes nav līdzvērtīgas robežpārbaudēm. Līdz ar to lūdzam projekta anotācijā aizstāt vārdus "tādu pilnvaru īstenošanu, kuras ir līdzvērtīgas robežkontrolei, arī iekšpusē" ar vārdiem “īstenot policejiskās pilnvaras, balstoties tostarp uz informāciju par iespējamiem sabiedriskās drošības apdraudējumiem”.
 
Piedāvātā redakcija
"Šī prasība neizriet no EMSWe regulējuma, bet balstās uz nacionālās drošības apsvērumiem un Regulas (ES) 2016/399 23. panta "a" apakšpunkta "ii" punktu, kas pieļauj īstenot policejiskās pilnvaras, balstoties tostarp uz informāciju par iespējamiem sabiedriskās drošības apdraudējumiem."
	Oļesja Pavļuka (IEM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Precizēt Anotācijas 1.3. sadaļas "Risinājuma apraksts" teikuma redakciju "Prasība par Starptautisko kravu loģistikas un ostu informācijas sistēma (SKLOIS kā vienīgo ziņošanas kanālu, izņemot gadījumus, ja ziņotājam nav pieejami tehniski līdzekļi ziņošanai sistēmā), attiecas arī uz Noteikumu 102.punktā noteikto ziņošanu saistībā ar pārbaudes procedūru speciālajām prasībām.".
Piedāvātā redakcija
Prasība par Starptautisko kravu loģistikas un ostu informācijas sistēmu (SKLOIS kā vienīgo ziņošanas kanālu, izņemot gadījumus, ja ziņotājam nav pieejami tehniski līdzekļi ziņošanai sistēmā) attiecas arī uz Noteikumu 102.punktā noteikto ziņošanu saistībā ar pārbaudes procedūru speciālajām prasībām.
	Juta Riklāne (VRS)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Precizēt Anotācijas 1.3. sadaļas "Risinājuma apraksts" teikuma redakciju "Noteikumu Nr. 339 22. un 24.punkts nosaka, ka jahtu un atpūtas kuģu vadītāji, kuģa kapteiņi (atpūtas kuģa vadītāji) vai īpašnieki, vai to pilnvarota personas (atpūtas kuģim – arī jahtklubs, kurā kuģis paredzējis piestāt) noteikumos paredzēto ziņošanu turpmāk varēs veikt tikai izmantojot Starptautisko kravu loģistikas un ostu informācijas sistēmu (SKLOIS).".
Piedāvātā redakcija
Noteikumu Nr. 339 22. un 24.punkts nosaka, ka jahtu un atpūtas kuģu vadītāji, kuģa kapteiņi (atpūtas kuģa vadītāji) vai īpašnieki, vai to pilnvarotas personas (atpūtas kuģim – arī jahtklubs, kurā kuģis paredzējis piestāt) noteikumos paredzēto ziņošanu turpmāk varēs veikt tikai izmantojot Starptautisko kravu loģistikas un ostu informācijas sistēmu (SKLOIS).
	Juta Riklāne (VRS)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Precizēt Anotācijas 1.3. sadaļas "Risinājuma apraksts" teikuma redakciju "Papildus, Noteikumu 69. punkts nosaka, ka, ja uz kuģa, kas paredzējis ienākt Latvijas ostā, ienācis Latvijas ostā vai iziet no Latvijas ostas, ir persona, kas nokļuvusi un uzturas uz tā nelegāli, arī šajā gadījumā Starptautisko kravu loģistikas un ostu informācijas sistēmu (SKLOIS)  ir noteikta kā vienīgais ziņošanas kanāls, izņemot gadījumus, ja ziņotājam nav pieejami tehniski līdzekļi ziņošanai sistēmā.". 
Piedāvātā redakcija
Papildus, Noteikumu 69. punkts nosaka, ka, ja uz kuģa, kas paredzējis ienākt Latvijas ostā, ienācis Latvijas ostā vai iziet no Latvijas ostas, ir persona, kas nokļuvusi un uzturas uz tā nelegāli, arī šajā gadījumā Starptautisko kravu loģistikas un ostu informācijas sistēma (SKLOIS)  ir noteikta kā vienīgais ziņošanas kanāls, izņemot gadījumus, ja ziņotājam nav pieejami tehniski līdzekļi ziņošanai sistēmā.
	Juta Riklāne (VRS)

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Precizēt Anotācijas 1.3. sadaļas "Risinājuma apraksts" teikuma redakciju: "Direktīvas 2010/65/ES saturēja kuģa pirmsienākšanas aizsardzības informāciju (veidlapu).".
 
Piedāvātā redakcija
Direktīva 2010/65/ES saturēja kuģa pirmsienākšanas aizsardzības informāciju (veidlapu).
	Juta Riklāne (VRS)

	7.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ievērojot, ka pašreizējam tiesiskajam regulējumam ir plašs tvērums, lai regulētu kuģošanas līdzekļu formalitātes nacionālajā līmenī, ierosinām svītrot sekojošu norādi:
"Lai novērstu šo neskaidrību un nodrošinātu stabilu tiesisko pamatu, Satiksmes ministrija kopā ar Iekšlietu ministriju izvērtēs nepieciešamību papildināt JPJDL 41.1 panta pirmās daļas 7. punktu vai pievienot jaunu punktu, kas tieši nosaka ziņošanu saistībā ar ieceļošanas, uzturēšanās, tranzīta un izceļošanas noteikumu kontroli kā atsevišķu ostu formalitāšu veidu. Nepieciešamības gadījumā attiecīgais likumprojekts tiks sagatavots un iesniegts Ministru kabinetā." .
Piedāvātā redakcija
-
	Rinalds Belijs (VRS)

	8.
	Anotācija (ex-ante)
6.1. Projekta izstrādē iesaistītās institūcijas
	Priekšlikums
Lūdzam izvērtēt nepieciešamību papildināt projekta anotācijas 6.1. punktā norādīto projektā izstrādē iesaistīto institūciju sarakstu ar Valsts robežsardzi, kas piedalījās projektā izstrādē. 
Piedāvātā redakcija
-
	Oļesja Pavļuka (IEM)



